Document ID: 32013R0789

PROVEDBENA UREDBA KOMISIJE (EU) br. 789/2013
od 16. kolovoza 2013.
o izmjeni Uredbe Vijeća (EZ) br. 2368/2002 o provedbi postupka certificiranja Procesa Kimberley za međunarodnu trgovinu neobrađenim dijamantima
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 2368/2002 od 20. prosinca 2002. o provedbi postupka certificiranja Procesa Kimberley za međunarodnu trgovinu neobrađenim dijamantima (1), a posebno njezin članak 19. stavak 6. i članak 20,
budući da:
(1)
Odlukom donesenom na plenarnom zasjedanju u Washingtonu u studenome 2012. sudionici Procesa Kimberley odobrili su uključenje Paname, Kambodže i Kazahstana na popis sudionika Procesa Kimberley.
(2)
Kako je potvrdio predsjednik Procesa Kimberley u obavijesti od 1. kolovoza 2013., sudionici su pisanim postupkom odobrili i dodatak Malija na listu sudionika Procesa Kimberley.
(3)
Nadalje, adrese kontaktnih točaka nekoliko sudionika u Prilogu II. moraju se ažurirati.
(4)
Prilog II. Uredbi (EZ) br. 2368/2002 trebalo bi stoga na odgovarajući način izmijeniti.
(5)
Mjere predviđene ovom Uredbom u skladu su s mišljenjem odbora iz članka 22. Uredbe br. 2368/2002.
DONIJELA JE OVU UREDBU:
Članak 1
Uredba (EZ) br. 2368/2002 mijenja se kako slijedi:
Prilog II. zamjenjuje se tekstom iz Priloga ovoj Uredbi.
Članak 2
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. kolovoza 2013.

Labels: 3
14
18